CELEX: 32014R0433
Language: mt
Date: 2014-04-28 00:00:00
Title: Regolament ta' Implimentazzjoni tal-Kunsill (UE) Nru 433/2014 tat- 28 ta’ April 2014 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina

29.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 126/48
            
         REGOLAMENT TA' IMPLIMENTAZZJONI TAL-KUNSILL (UE) Nru 433/2014
   tat-28 ta’ April 2014
   li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 269/2014 tas-17 ta' Marzu 2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina (1), u b'mod partikolari l-Artikolu 14(1) tiegħu,
   Billi:
   
               (1)
            
            
               Fis-17 ta' Marzu 2014, il-Kunsill adotta r-Regolament (UE) Nru 269/2014.
            
         
               (2)
            
            
               Fid-dawl tal-gravità tas-sitwazzjoni, il-Kunsill iqis li għandhom jiżdiedu persuni addizzjonali mal-lista ta' persuni fiżiċi u ġuridiċi, entitajiet u korpi soġġetti għal miżuri restrittivi kif tinsab fl-Anness I għar-Regolament (KE) Nru 269/2014.
            
         
               (3)
            
            
               L-Anness I għar-Regolament (UE) Nru 269/2014 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   Il-persuni elenkati fl-Anness għal dan ir-Regolament għandhom jiżdiedu mal-lista li tinsab fl-Anness I għar-Regolament (UE) Nru 269/2014.
   Artikolu 2
   Dan ir-Regolament jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' April 2014.
      
         
            Għall-Kunsill
         
         
            Il-President
         
         D. KOURKOULAS
      
   
   
      (1)  ĠU L 78, 17.3.2014, p. 6.
   
      ANNESS
      
         Lista ta' persuni fiżiċi u ġuridiċi, entitajiet u korpi msemmija fl-Artikolu 1
      
      
                   
               
               
                  Isem
               
               
                  Informazzjoni ta' identifikazzjoni
               
               
                  Raġunijiet
               
               
                  Data tal-elenkar
               
            
                  1.
               
               
                  Dmitry Nikolayevich KOZAK
               
               
                  Imwieled fis-7.11.1958 f'Kirovohrad, RSS Ukraina
               
               
                  Viċi Prim Ministru. Responsabbli mis-sorveljanza tal-integrazzjoni tar-Repubblika Awtonoma annessa tal-Krimea fil-Federazzjoni Russa.
               
               
                  29.4.2014
               
            
                  2.
               
               
                  Oleg Yevgenyvich BELAVENTSEV
               
               
                  Imwieled fil-15.9.1949 f'Moska
               
               
                  Rappreżentant Plenipotenzjarju tal-President tal-Federazzjoni Russa fl-hekk imsejjaħ “Distrett Federali Krimean”, Membru mhux permanenti tal-Kunsill tas-Sigurtà Russu. Responsabbli mill-implimentazzjoni tal-prerogattivi kostituzzjonali tal-Kap tal-Istat Russu fit-territorju tar-Repubblika Awtonoma annessa tal-Krimea.
               
               
                  29.4.2014
               
            
                  3.
               
               
                  Oleg Genrikhovich SAVELYEV
               
               
                  Imwieled fis-27.10.1965 f'Leningrad
               
               
                  Ministru għall-Affarijiet Krimeani. Responsabbli mill-integrazzjoni tar-Repubblika Awtonoma annessa tal-Krimea fil-Federazzjoni Russa.
               
               
                  29.4.2014
               
            
                  4.
               
               
                  Sergei Ivanovich MENYAILO
               
               
                  Imwieled fit-22.8.1960 f'Alagir, RSS Awtonoma tal-Ossezja tat-Tramuntana, RSFSR
               
               
                  Aġent gvernatur tal-belt Ukraina annessa ta' Sevastopol.
               
               
                  29.4.2014
               
            
                  5.
               
               
                  Olga Fedorovna KOVATIDI
               
               
                  Imwielda fis-7.5.1962 f'Simferopol, RSS Ukraina.
               
               
                  Membru tal-Kunsill Federali Russu mir-Repubblika Awtonoma annessa tal-Krimea.
               
               
                  29.4.2014
               
            
                  6.
               
               
                  Ludmila Ivanovna SHVETSOVA
               
               
                  Imwielda fl-24.9.1949 f'Alma-Ata, USSR
               
               
                  Viċi President tal-Istat ta' Duma, Russja Unita — Responsabbli mill-introduzzjoni ta' leġislazzjoni biex ir-Repubblika Awtonoma annessa tal-Krimea tiġi integrata fil-Federazzjoni Russa.
               
               
                  29.4.2014
               
            
                  7.
               
               
                  Sergei Ivanovich NEVEROV
               
               
                  Imwieled fil-21.12.1961 f'Tashtagol, USSR
               
               
                  Viċi President tal-Istat ta' Duma, Russja Unita. Responsabbli mill-introduzzjoni ta' leġislazzjoni biex ir-Repubblika Awtonoma annessa tal-Krimea tiġi integrata fil-Federazzjoni Russa.
               
               
                  29.4.2014
               
            
                  8.
               
               
                  Igor Dmitrievich SERGUN
               
               
                  Imwieled fit-28.3.1957
               
               
                  Direttur tal-GRU (Direttorat Prinċipali tal-Intelligence), Viċi Kap tal-Persunal Ġenerali tal-Forzi Armati tal-Federazzjoni Russa, Logutenent Ġeneral. Responsabbli mill-attività tal-uffiċjali tal-GRU fil-Lvant tal-Ukraina.
               
               
                  29.4.2014
               
            
                  9.
               
               
                  Valery Vasilevich GERASIMOV
               
               
                  Imwieled fit-8.9.1955 f'Kazan
               
               
                  Kap tal-Persunal Ġenerali tal-Forzi Armati tal-Federazzjoni Russa, l-Ewwel Viċi Ministru tad-Difiża tal-Federazzjoni Russa, Ġeneral tal-Armata. Responsabbli mill-istazzjonament massiv ta' truppi Russi matul il-fruntiera mal-Ukraina u milli naqas li jtaffi t-tensjoni tas-sitwazzjoni.
               
               
                  29.4.2014
               
            
                  10.
               
               
                  German PROKOPIV
               
               
                   
               
               
                  Mexxej attiv tal-“Gwardja ta' Lugansk”. Ħa sehem fil-ħtif tal-bini tal-uffiċċju reġjonali f'Lugansk tas-Servizz ta' Sigurtà, irrekordja filmat indirizzat lill-President Putin u lir-Russja mill-bini okkupat. Rabtiet mill-qrib mal-“Armata tax-Xlokk”.
               
               
                  29.4.2014
               
            
                  11.
               
               
                  Valeriy BOLOTOV
               
               
                   
               
               
                  Wieħed mill-mexxejja tal-grupp separatist, l-“Armata tax-Xlokk”, li okkupa l-bini tas-Servizz ta' Sigurtà fir-reġjun ta' Lugansk. Uffiċjal irtirat. Qabel ma ħatfu l-bini, huwa u kompliċi oħrajn kienu fil-pussess ta' armi li mid-dehra ġew fornuti illegalment mir-Russja u minn gruppi kriminali lokali.
               
               
                  29.4.2014
               
            
                  12.
               
               
                  Andriy PURGIN
               
               
                   
               
               
                  Kap tar-“Repubblika ta' Donetsk”, parteċipant attiv u organizzatur ta' azzjonijiet separatisti, koordinatur tal-azzjonijiet tat-“turisti Russi” f'Donetsk. Kofundatur ta' “Inizjattiva Ċivika ta' Donbass għall-Unjoni Ewro-Asjatika”.
               
               
                  29.4.2014
               
            
                  13.
               
               
                  Denys PUSHYLIN
               
               
                  Imwieled f'Makiivka
               
               
                  Wieħed mill-mexxejja tar-Repubblika Popolari ta' Donetsk. Ħa sehem fil-ħtif u l-okkupazzjoni tal-amministrazzjoni reġjonali. Kelliem attiv għas-separatisti.
               
               
                  29.4.2014
               
            
                  14.
               
               
                  Tsyplakov Sergey GENNADEVICH
               
               
                   
               
               
                  Wieħed mill-mexxejja tal-organizzazzjoni ideoloġikament radikali, il-Milizzja Popolari ta' Donbas. Ħa sehem attiv fil-ħtif ta' għadd ta' binjiet tal-istat fir-reġjun ta' Donetsk.
               
               
                  29.4.2014
               
            
                  15.
               
               
                  Igor STRELKOV (Ihor Strielkov)
               
               
                   
               
               
                  Identifikat bħala persunal tad-Direttorat Prinċipali tal-Intelligence tal-Persunal Ġenerali tal-Forzi Armati tal-Federazzjoni Russa (GRU). Kien involut f'inċidenti fi Sloviansk. Huwa assistent fi kwistjonijiet ta' sigurtà ta' Sergey Aksionov, li ddikjara lilu nnifsu prim ministru tal-Krimea.
               
               
                  29.4.2014